SHBA: Egjipti të heq kufizimet mbi shoqërinë civile
Sekretari i Shtetit John Kerry thotë se SHBA janë të shqetësuara nga kufizimet mbi shoqërinë civile në Egjipt dhe tranzicionin e këtij vendi në demokraci.
Presidenti egjiptian Abdel Fatah al-Sisi u takua dje në Kajro me Sekretarin e Shtetit John Kerry, për të diskutuar mbi konfliktin izraelito-palestinez dhe luftën kundër militantëve të Shtetit Islamik. Por Sekretari Kerry thotë se administrata e Presidentit Obama vazhdon të ketë shqetësime në lidhje me kufizimet mbi shoqërinë civile egjiptiane dhe tranzicionin e këtij vendi në demokraci. Ligji i Egjiptit për protestat u jep të drejtën autoriteteve të ndalojnë çdo tubim publik prej më shumë se 10 njerëzish. Kjo është një nga masat që ka bllokuar lirimin e plotë të ndihmës financiare të Shteteve të Bashkuara për qeverinë e re, e cila vazhdon të arrestojë gazetarë dhe shumë anëtarë të ish partisë qeverisëse, duke përfshirë presidentin e rrëzuar të Egjiptit. Sekretari Kerry thotë se kufizime të tilla mbi shoqërinë civile vazhdojnë të jenë pjesë e bisedimeve të tij me zyrtarët në Kajro. Ish gjenerali Abdel Fattah al-Sisi udhëhoqi grusht shtetin që përmbysi udhëheqësin e parë të Egjiptit të zgjedhur në mënyrë demokratike dhe më pas u zgjodh president. Ai tha në Asamblenë e Përgjithshme të OKB-së muajin e kaluar se është i angazhuar për reforma. Megjithatë, disa analistë thonë se Al-Sisi duhet të bëjë më shumë për të treguar se është serioz në lidhje me këto reforma. Akbar Ahmed është profesor në Universitetin Amerikan. Shumë anëtarë të ish- partisë në pushtet, Vëllazëria Myslimane dhe kritikë të tjerë të administratës së Preisdentit Al-Sissi mbeten në burgje. Avokati i të drejtave të njeriut dhe ish-kandidati presidencial Khaled Aly thotë se Presidenti al-Sisi është duke keqpërdorur ligjin. Egjipti është një pjesë e rëndësishme e zgjidhjes së konfliktit izraelito-palestinez dhe luftës kundër militantëve të Shtetit Islamik. Por Sarah Margon e organizatës, , thotë se Uashingtoni nuk mund të lejojë që kjo t’i pengojë përpjekjet e tij për të nxitur liritë civile. Ndërkohë që Kajro përpiqet të ndërmjetësojë bisedimet për arritjen e një paqe më të qëndrueshme mes Hamasit dhe Izraelit, zyrtarët amerikanë thonë se udhëheqësit e Egjiptit duhet të plotësojnë nevojat e popullit të tyre.